ddrg/super_eurlex huggingface dataset:
C 169/2

RÅDETS AFGØRELSE

af 14. maj 2019

om udnævnelse af medlemmer af og suppleanter til Det Rådgivende Udvalg for Arbejdskraftens Frie Bevægelighed for Ungarn

(2019/C 169/02)

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 492/2011 af 5. april 2011 om arbejdskraftens frie bevægelighed inden for Unionen (1), særlig artikel 23 og 24,

under henvisning til de indstillinger, som Rådet har fået forelagt af medlemsstaternes regeringer, og

ud fra følgende betragtninger:

(1) Rådet har ved afgørelser af 28. september 2018 (2), 15. oktober 2018 (3), 19. november 2018 (4) og 18. februar 2019 (5) udnævnt medlemmerne af og suppleanterne til Det Rådgivende Udvalg for Arbejdskraftens Frie Bevægelighed for perioden fra den 25. september 2018 til den 24. september 2020.

(2) Ungarns regering har foretaget indstillinger til en række pladser, der skal besættes —

VEDTAGET DENNE AFGØRELSE:

Artikel 1 Følgende udnævnes til medlemmer af og suppleanter til Det Rådgivende Udvalg for Arbejdskraftens Frie Bevægelighed for den periode, der udløber den 24. september 2020: II. REPRÆSENTANTER FOR ARBEJDSTAGERORGANISATIONER Land Medlemmer Suppleanter Ungarn Judit CZUGLERNÉ IVÁNY László KOZÁK Annamária KUNERT

Artikel 2 Rådet udnævner senere de medlemmer og suppleanter, der endnu ikke er indstillet.

Artikel 3 Denne afgørelse træder i kraft på dagen for vedtagelsen.

Udfærdiget i Bruxelles, den 14. maj 2019. På Rådets vegne P. DAEA Formand

(1) EUT L 141 af 27.5.2011, s. 1.

(2) Rådets afgørelse af 28. september 2018 om udnævnelse af medlemmerne af og suppleanterne til Det Rådgivende Udvalg for Arbejdskraftens Frie Bevægelighed (EUT C 366 af 10.10.2018, s. 3).

(3) Rådets afgørelse af 15. oktober 2018 om udnævnelse af medlemmer af og suppleanter til Det Rådgivende Udvalg for Arbejdskraftens Frie Bevægelighed for Portugal (EUT C 376 af 18.10.2018, s. 9).

(4) Rådets afgørelse af 19. november 2018 om udnævnelse af medlemmer af og suppleanter til Det Rådgivende Udvalg for Arbejdskraftens Frie Bevægelighed for Italien (EUT C 421 af 21.11.2018, s. 7).

(5) Rådets afgørelse af 18. februar 2019 om udnævnelse af medlemmer af og suppleanter til Det Rådgivende Udvalg for Arbejdskraftens Frie Bevægelighed for Grækenland (EUT C 67 af 20.2.2019, s. 2).
RÅDETS AFGØRELSE (FUSP) 2019/1092

af 26. juni 2019

om ændring af afgørelse (FUSP) 2017/2302 til støtte for OPCW-aktiviteterne for at bistå med oprensningsarbejdet på det tidligere oplagringssted for kemiske våben i Libyen inden for rammerne af gennemførelsen af EU's strategi mod spredning af masseødelæggelsesvåben

RÅDET FOR DEN EUROPÆISKE UNION HAR —

under henvisning til traktaten om Den Europæiske Union, særlig artikel 28, stk. 1, og artikel 31, stk. 1,

under henvisning til forslag fra Unionens højtstående repræsentant for udenrigsanliggender og sikkerhedspolitik, og

ud fra følgende betragtninger:

(1) Den 12. december 2017 vedtog Rådet afgørelse (FUSP) 2017/2302 (1).

(2) Afgørelse (FUSP) 2017/2302 fastsætter en gennemførelsesperiode på 20 måneder for aktiviteterne i artikel 1, stk. 2, fra datoen for indgåelse af den finansieringsaftale, der er omhandlet i artikel 3, stk. 3.

(3) Gennemførelsesorganet, Organisationen for Forbud mod Kemiske Våben (OPCW), anmodede den 27. marts 2019 Unionen om tilladelse til at forlænge varigheden af afgørelse (FUSP) 2017/2302. Forlængelsen af denne afgørelses varighed med 12 måneder ville gøre det muligt for OPCW at fortsætte de i afgørelsens artikel 1, stk. 2, omhandlede aktiviteter ud over den i afgørelsens artikel 5, stk. 2, omhandlede udløbsfrist og nå dens planlagte mål.

(4) Den ønskede ændring af afgørelse (FUSP) 2017/2302 vedrører artikel 5, stk. 2, og afsnit 6 i bilaget dertil.

(5) Som specifikt nævnt i UNODA's anmodning af 27. marts 2019 kan fortsættelsen af de i artikel 1, stk. 2, i afgørelse (FUSP) 2017/2302 omhandlede aktiviteter gennemføres uden nogen ressourcemæssige virkninger.

(6) Varigheden af afgørelse (FUSP) 2017/2302 bør derfor forlænges for at muliggøre den fortsatte gennemførelse af de aktiviteter, der er omhandlet i afgørelsens artikel 1, stk. 2 —

VEDTAGET DENNE AFGØRELSE:

Artikel 1 I afgørelse (FUSP) 2017/2302 foretages følgende ændringer: 1) Artikel 5, stk. 2, affattes således: »2. Den udløber 32 måneder efter datoen for indgåelse af den finansieringsaftale mellem Kommissionen og OPCW, der er omhandlet i artikel 3, stk. 3, eller seks måneder efter dens ikrafttræden, hvis en sådan finansieringsaftale ikke er indgået senest på dette tidspunkt.« 2) Teksten til del 6 i bilaget affattes således: »6. Anslået varighed Projektets varighed forventes at være 32 måneder.«

Artikel 2 Denne afgørelse træder i kraft på dagen for vedtagelsen.

Udfærdiget i Luxembourg, den 26. juni 2019. På Rådets vegne G.L. GAVRILESCU Formand

(1) Rådets afgørelse (FUSP) 2017/2302 af 12. december 2017 til støtte for OPCW-aktiviteterne for at bistå med oprensningsarbejdet på det tidligere oplagringssted for kemiske våben i Libyen inden for rammerne af gennemførelsen af EU's strategi mod spredning af masseødelæggelsesvåben (EUT L 329 af 12.12.2017, s. 49).
(1)

Den 27. april 2009 fastslog Rådet efter henstilling fra Kommissionen ved beslutning 2009/417/EF (1), at der forelå et uforholdsmæssigt stort underskud i Spanien, jf. artikel 126, stk. 6, i traktaten om Den Europæiske Unions funktionsmådes (TEUF). Rådet konstaterede, at det offentlige underskud for 2008, der er indberettet i stabilitetsprogrammet fra januar 2009, lå på 3,4 % af bruttonationalprodukt (BNP), hvilket er over TEUF's referenceværdi på 3 % af BNP. Den offentlige bruttogæld forventedes at udgøre 39,5 % af BNP i 2008, dvs. et godt stykke under referenceværdien på 60 % af BNP.
(5)

Transportsektoren og producenter af udstyr har brug for tilstrækkelig tid til at udvikle nye tjenesteydelser og produkter. For at høste fordelene ved mere fleksible regler for udformning af førerhuse er det vigtigt, at Kommissionen tager skridt til at sikre, at de nødvendige tekniske bestemmelser kan vedtages snarest muligt for at muliggøre en gnidningsfri og hurtig adgang til markedet for en ny generation af førerhuse. Desuden bør Kommissionen og medlemsstaterne med deres respektive roller i Det Tekniske Udvalg for Motorkøretøjer, der er nedsat ved Europa-Parlamentets og Rådets direktiv 2007/46/EF (5), udfolde enhver bestræbelse på at sikre, at der hurtigt afgives udtalelse. Er Kommissionens påtænkte foranstaltninger ikke i overensstemmelse med dette udvalgs udtalelse, eller afgives der ikke nogen udtalelse, vil Kommissionen straks træffe foranstaltninger i overensstemmelse med artikel 5a, stk. 4, i Rådets afgørelse 1999/468/EF (6).
(2)

Efter at have gennemgået afgørelse (FUSP) 2018/1006 i lyset af dens mål og af den aktuelle situation i Republikken Maldiverne har Rådet besluttet at ophæve de restriktive foranstaltninger.
Isiksan Gemi Sokum Pazarlama Ve Tic. Ltd. Sti. Gemi Söküm Tesisleri Parcel 22 Aliağa İzmir 35800 TYRKIET Tlf. +90 2326182165 E-mail: info@isiksangemi.com

Landingsmetode

Skibe som defineret i artikel 3, stk. 1, nr. 1), i forordning (EU) nr. 1257/2013 Maksimale skibsdimensioner: Længde: ingen begrænsning Bredde: 75 meter Dybgang: 17 meter

Anlægget har en tilladelse og et godkendelsescertifikat til ophugning af skibe, der er udstedt af hhv. ministeriet for miljø og byplanlægning og ministeriet for transport, havspørgsmål og kommunikation, og som indeholder begrænsninger og betingelser for anlæggets drift. Farligt affald håndteres af SRAT (Ship Recycling Association of Turkey), der opererer under den nødvendige licens udstedt af ministeriet for miljø og byplanlægning.

Stiltiende godkendelse Skibsophugningsplanen (SRP) er en del af en række dokumenter, undersøgelser og tilladelser/licenser, der indgives til de kompetente myndigheder for at opnå tilladelse til at ophugge skibe. SRP er hverken udtrykkeligt godkendt eller afvist som et selvstændigt dokument.

91 851 (37)
RÅDETS AFGØRELSE (EU, Euratom) 2019/965

af 6. juni 2019

om beskikkelse af et medlem af Det Europæiske Økonomiske og Sociale Udvalg efter indstilling fra Den Portugisiske Republik

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 302,

under henvisning til traktaten om oprettelse af Det Europæiske Atomenergifællesskab, særlig artikel 106A,

under henvisning til indstilling fra den portugisiske regering,

under henvisning til udtalelse fra Europa-Kommissionen, og

ud fra følgende betragtninger:

VEDTAGET DENNE AFGØRELSE:

Artikel 1

Fernando Manuel MAURÍCIO DE CARVALHO, Member of the General Confederation of Portuguese Workers (CGTP-IN), beskikkes herved som medlem af Det Europæiske Økonomiske og Sociale Udvalg for den resterende del af mandatperioden, dvs. indtil den 20. september 2020.
(1)

Rådet vedtog den 26. januar, den 5. februar og den 23. juni 2015 afgørelse (EU) 2015/116 (1), (EU) 2015/190 (2) og (EU) 2015/994 (3) om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020. Den 18. september 2015 trådte Christian ILLEDITS i stedet for Hans NIESSL som medlem og Hans NIESSL i stedet for Christian ILLEDITS som suppleant, jf. Rådets afgørelse (EU) 2015/1572 (4).
(1)

Rådet vedtog den 26. januar 2015, den 5. februar 2015 og den 23. juni 2015 afgørelse (EU) 2015/116 (1), (EU) 2015/190 (2) og (EU) 2015/994 (3) om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020. Den 20. juli 2015 trådte Anna LJUNGDELL i stedet for Lotta HÅKANSSON HARJU som medlem, jf. Rådets afgørelse (EU) 2015/1203 (4). Den 22. maj 2017 trådte Camilla JANSON i stedet for Anna LJUNGDELL som medlem, jf. Rådets afgørelse (EU) 2017/884 (5).
RÅDETS AFGØRELSE (EU, Euratom) 2019/958

af 6. juni 2019

om beskikkelse af et medlem af Det Europæiske Økonomiske og Sociale Udvalg efter indstilling fra Republikken Bulgarien

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 302,

under henvisning til traktaten om oprettelse af Det Europæiske Atomenergifællesskab, særlig artikel 106A,

under henvisning til indstilling fra den bulgarske regering,

under henvisning til udtalelse fra Europa-Kommissionen,

ud fra følgende betragtninger:

Rådet vedtog den 18. september 2015 og den 1. oktober 2015 afgørelse (EU, Euratom) 2015/1600 (1) og (EU, Euratom) 2015/1790 (2) om beskikkelse af medlemmerne af Det Europæiske Økonomiske og Sociale Udvalg for perioden fra den 21. september 2015 til den 20. september 2020.

Der er blevet en plads ledig som medlem af Det Europæiske Økonomiske og Sociale Udvalg, efter at Bojidar DANEV er afgået ved døden —

VEDTAGET DENNE AFGØRELSE:

Artikel 1

Radosvet RADEV, Executive President of the Bulgarian Industrial Association, beskikkes herved som medlem af Det Europæiske Økonomiske og Sociale Udvalg for den resterende del af mandatperioden, dvs. indtil den 20. september 2020.
(1)

Den 30. januar 2019 forelagde Kommissionen i overensstemmelse med artikel 65, stk. 1, i forordning (EF) nr. 726/2004 en liste over kandidater, som repræsenterer patientorganisationer, lægeorganisationer og dyrlægeorganisationer, og som skal udnævnes til bestyrelsen for Det Europæiske Lægemiddelagentur. Udnævnelsen vil ske for en periode på tre år, som bør begynde den 15. juni 2019.
DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2019/948

af 29. maj 2019

om udnævnelse af den øverstbefalende for Den Europæiske Unions militærmission for at bidrage til uddannelsen af Malis væbnede styrker (EUTM Mali) og om ophævelse af afgørelse (FUSP) 2018/1791 (EUTM Mali/1/2019)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets afgørelse 2013/34/FUSP af 17. januar 2013 om Den Europæiske Unions militærmission for at bidrage til uddannelsen af Malis væbnede styrker (EUTM Mali) (1), særlig artikel 5, og

ud fra følgende betragtninger:

(1) I henhold til artikel 5, stk. 1, i afgørelse 2013/34/FUSP bemyndigede Rådet Den Udenrigs- og Sikkerhedspolitiske Komité (PSC) til at træffe afgørelser vedrørende den politiske kontrol med og den strategiske ledelse af EUTM Mali, herunder afgørelser om udnævnelse af efterfølgende øverstbefalende for EUTM Mali.

(2) Den 6. november 2018 vedtog PSC afgørelse (FUSP) 2018/1791 (2) om udnævnelse af brigadegeneral Peter MIROW til øverstbefalende for EUTM Mali.

(3) Den 24. april 2019 foreslog Østrig udnævnelsen af brigadegeneral Christian HABERSATTER til øverstbefalende for EUTM Mali som efterfølger for brigadegeneral Peter MIROW fra den 12. juni 2019.

(4) EU's Militærkomité gav den 24. april 2019 sin støtte til denne indstilling.

(5) Der bør derfor træffes afgørelse om udnævnelse af brigadegeneral Christian HABERSATTER.

(6) Afgørelse (FUSP) 2018/1791 bør ophæves.

(7) I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager derfor ikke i vedtagelsen af denne afgørelse, som ikke er bindende for og ikke finder anvendelse i Danmark —

VEDTAGET DENNE AFGØRELSE:

Artikel 1 Brigadegeneral Christian HABERSATTER udnævnes herved til øverstbefalende for Den Europæiske Unions militærmission for at bidrage til uddannelsen af Malis væbnede styrker (EUTM Mali) fra den 12. juni 2019.

Artikel 2 Afgørelse (FUSP) 2018/1791 ophæves.

Artikel 3 Denne afgørelse træder i kraft den 12. juni 2019.

Udfærdiget i Bruxelles, den 29. maj 2019. På Den Udenrigs- og Sikkerhedspolitiske Komités vegne S. FROM-EMMESBERGER Formand

(1) EUT L 14 af 18.1.2013, s. 19.

(2) Den Udenrigs- og Sikkerhedspolitiske Komités afgørelse (FUSP) 2018/1791 af 6. november 2018 om udnævnelse af den øverstbefalende for Den Europæiske Unions militærmission for at bidrage til uddannelsen af Malis væbnede styrker (EUTM Mali) (EUTM Mali/2/2018) (EUT L 293 af 20.11.2018, s. 34).
(4)

I sine retningslinjer vedtaget den 29. april 2017 anerkendte Det Europæiske Råd, at det i international sammenhæng er nødvendigt at tage hensyn til Det Forenede Kongeriges særlige karakter som en udtrædende medlemsstat, forudsat at det opfylder sine forpligtelser og forbliver loyalt over for Unionens interesser, mens Det Forenede Kongerige stadig er en medlemsstat.
(2)

Ved brev af 27. august 2018 blev Kommissionen underrettet om, at Monsanto Company's repræsentant i Unionen for denne tilladelse, Monsanto Europe S.A./N.V., havde ændret sin retlige form og havde ændret sit navn til Bayer Agriculture BVBA, Belgien. Ved brev af 4. september 2018 meddelte Kommissionen Bayer Agriculture BVBA, at det ville være nødvendigt at ændre de pågældende tilladelser i overensstemmelse hermed.
(5)

Unionens højtstående repræsentant for udenrigsanliggender og sikkerhedspolitik har foreslået at forlænge mandatet for Günther FREISLEBEN som missionschef for EU BAM Rafah fra den 1. juli 2019 til den 30. juni 2020 —
(5)

Unionens højtstående repræsentant for udenrigsanliggender og sikkerhedspolitik har foreslået at forlænge mandatet for Kauko AALTOMAA som missionschef for EUPOL COPPS fra den 1. juli 2019 til den 30. juni 2020 —
(3)

Ved brev af 1. august 2018 anmodede Bayer CropScience N.V., med hjemsted i Belgien, og Bayer CropScience LP, med hjemsted i USA, om, at Kommissionen overfører deres rettigheder og forpligtelser i forbindelse med alle deres tilladelser og ikke-færdigbehandlede ansøgninger om genetisk modificerede produkter til BASF Agricultural Solutions Seed US LLC, med hjemsted i USA. Ved brev af 19. oktober 2018 bekræftede BASF Agricultural Solutions Seed US LLC, at virksomheden var indforstået med overførslen, og gav BASF SE, med hjemsted i Tyskland, tilladelse til at optræde som repræsentant i Unionen.
(7)

Under disse omstændigheder bør gyldighedsperioden for de gældende miljøkriterier for TV-apparater og de tilhørende krav til vurdering og verifikation forlænges indtil den 31. december 2020 for at give tilstrækkelig tid til at færdiggøre vurderingen og eventuelt tage de gældende miljøkriterier for TV-apparater op til revision eller afskaffe dem.
(2)

Ved brev af 1. august 2018 anmodede Bayer CropScience AG, med hjemsted i Tyskland, Kommissionen om at overføre deres rettigheder og forpligtelser i forbindelse med alle tilladelser og ikke færdigbehandlede ansøgninger vedrørende genetisk modificerede produkter til BASF Agricultural Solutions Seed US LLC, med hjemsted i USA. Ved brev af 19. oktober 2018 bekræftede BASF Agricultural Solutions Seed US LLC, at de er enige i denne overførsel og godkendte BASF SE, med hjemsted i Tyskland, som deres repræsentant i Unionen.
(3)

Den 15. maj 2019 henstillede Den Europæiske Unions Militærkomité at godkende indstillingen af brigadegeneral Eric PELTIER som efterfølger for brigadegeneral Hermínio TEODORO MAIO som øverstbefalende for EU-missionen EUTM RCA fra den 8. juli 2019.
2)

Oplysningerne vedrørende Rusland affattes således: ISO-kode Oprindelsesland eller del deraf 1. Tamkvæg 2. Opdrættet klovbærende vildt (undtagen svin) Tamfår/tamgeder 1. Tamsvin 2. Opdrættet klovbærende vildt (svin) Tamdyr af hestefamilien 1. Fjerkræ 2. Opdrættet fuglevildt (undtagen strudsefugle) Opdrættede strudsefugle Tamkaniner og opdrættede dyr af hareordenen Vildtlevende klovbærende vildt (undtagen svin) Vildsvin Vildtlevende dyr af hestefamilien Vildtlevende dyr af hareordenen (kaniner og harer) Vildtlevende fuglevildt Vildtlevende landpattedyr (undtagen hovdyr og dyr af hareordenen) »RU Rusland RU XXX XXX XXX XXX D XXX A C C XXX A XXX A Rusland (3) RU-1 C C C B XXX XXX XXX XXX XXX XXX XXX XXX XXX Rusland RU-2 C eller D1 C eller D1 C B XXX XXX XXX XXX XXX XXX XXX XXX XXX«
2)

Artikel 9, stk. 2, tredje afsnit, affattes således: »Suppleanterne udnævnes af Styrelsesrådet for et tidsrum af fem år således: — to suppleanter udpeget af Forbundsrepublikken Tyskland — to suppleanter udpeget af Den Franske Republik — to suppleanter udpeget af Den Italienske Republik — to suppleanter udpeget efter fælles aftale af Kongeriget Spanien og Den Portugisiske Republik — tre suppleanter udpeget efter fælles aftale af Kongeriget Belgien, Storhertugdømmet Luxembourg og Kongeriget Nederlandene — tre suppleanter udpeget efter fælles aftale af Republikken Kroatien, Ungarn og Republikken Polen — fire suppleanter udpeget efter fælles aftale af Kongeriget Danmark, Den Hellenske Republik, Irland og Rumænien — seks suppleanter udpeget efter fælles aftale af Republikken Estland, Republikken Letland, Republikken Litauen, Republikken Østrig, Republikken Finland og Kongeriget Sverige — seks suppleanter udpeget efter fælles aftale af Republikken Bulgarien, Den Tjekkiske Republik, Republikken Cypern, Republikken Malta, Republikken Slovenien og Den Slovakiske Republik — en suppleant udpeget af Kommissionen.«
(7)

Den harmoniserede standard DS/EN 71-14:2018 erstatter den harmoniserede standard DS/EN 71-14:2014+A1:2017. Det er derfor nødvendigt at tilbagetrække referencen til den nævnte standard i Den Europæiske Unions Tidende. Med henblik på at give legetøjsfabrikanter tilstrækkelig tid til at tilpasse deres produkter til de reviderede specifikationer i den harmoniserede standard DS/EN 71-14:2018, er det nødvendigt at udskyde tilbagetrækningen af referencen til den harmoniserede standard DS/EN 71-14: 2014 + A1: 2017.
DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2019/1245

af 18. juli 2019

om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) og om ophævelse af afgørelse (FUSP) 2019/373 (ATALANTA/2/2019)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets fælles aktion 2008/851/FUSP af 10. november 2008 om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1), særlig artikel 6, stk. 1, og

ud fra følgende betragtninger:

(1) I medfør af artikel 6, stk. 1, i fælles aktion 2008/851/FUSP bemyndigede Rådet Den Udenrigs- og Sikkerhedspolitiske Komité (PSC) til at træffe de relevante afgørelser om udnævnelsen af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (»øverstbefalende for EU-styrken«).

(2) Den 5. marts 2019 vedtog PSC afgørelse (FUSP) 2019/373 (2) om udnævnelse af kontreadmiral Ricardo A. HERNÁNDEZ til øverstbefalende for EU-styrken.

(3) Den øverstbefalende for EU-operationen har indstillet kontreadmiral Armando Paolo SIMI til ny øverstbefalende for EU-styrken fra den 23. juli 2019.

(4) EU's Militærkomité gav den24. juni 2019 sin støtte til denne indstilling.

(5) Afgørelse (FUSP) 2019/373 bør derfor ophæves.

(6) I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —

VEDTAGET DENNE AFGØRELSE:

Artikel 1 Kontreadmiral Armando Paolo SIMI udnævnes hermed til øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) fra den 23. juli 2019.

Artikel 2 Afgørelse (FUSP) 2019/373 ophæves.

Artikel 3 Denne afgørelse træder i kraft den 23. juli 2019.

Udfærdiget i Bruxelles, den 18. juli 2019. På Den Udenrigs- og Sikkerhedspolitiske Komités vegne S. FROM-EMMESBERGER Formand

(1) EUT L 301 af 12.11.2008, s. 33.

(2) Den Udenrigs- og Sikkerhedspolitiske Komités afgørelse (FUSP) 2019/373 af 5. marts 2019 om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) og om ophævelse af afgørelse (FUSP) 2018/925 (ATALANTA/1/2019) (EUT L 68 af 8.3.2019, s. 7).
4)

Følgende indsættes som punkt 3.3.2a og 3.3.2b: »3.3.2a. Kvalitative HIV-NAT-assays, der skal anvendes til påvisning af tilstedeværelsen af HIV i blod, blodkomponenter, celler, væv eller organer eller i derivater heraf for at vurdere deres egnethed til transfusion, transplantation eller administration af celler, skal være udformet til at påvise både HIV-1 og HIV-2. 3.3.2b. Kvalitative HIV-NAT-assays, bortset fra virustyping-assays, skal være udformet til at kompensere for et potentielt udfald af en HIV-1-NAT-målregion, f.eks. ved at anvende to uafhængige målregioner.«